অর্ডোভিশিয়ান
অর্ডোভিশিয়ান যুগের সূত্রপাত হয় কোটি বছর আগে একটি বিলুপ্তি ঘটনার মাধ্যমে। একে ক্যাম্ব্রিয়ান-অর্ডোভিশিয়ান বিলুপ্তি ঘটনা বলা হয়। এর স্থায়িত্ব ছিল ৪ কোটি ২০ লক্ষ বছর। যুগের শেষভাগে ( কোটি বছর আগে, আইসিএস, ২০০৪) আসে অর্ডোভিশিয়ান-সিলুরিয়ান বিলুপ্তি ঘটনা, যার ধাক্কায় তৎকালীন সামুদ্রিক জীবকুলের ৬০% গণ নিশ্চিহ্ন হয়ে যায়।
ধ্রুপদী পরবর্তী যুগের ইতিহাস
ধ্রুপদী পরবর্তী যুগকে ইউরোপে মধ্য যুগ বলে চিহ্নিত করা হয়, যা বিশ্ব ইতিহাসের প্রধান তিনটি যুগের মধ্যবর্তী সময়। বিশ্ব ইতিহাসের যুগসমূহ বিশ্লেষণ করলে যে প্রধান তিনটি যুগ পাওয়া যায় তা যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ইউরোপে এই সময়কে মধ্য যুগসমূহ বলার কারণ হল এই যুগ প্রাচীন ও আধুনিক যুগের মধ্যবর্তী সময়ে বিদ্যমান ছিল। মানব সভ্যতা বিষয়ক ইতিহাসবেত্তাগণ যুক্তি দেখান যে রেনেসাঁ সময়ের বই-পুস্তকে ধ্রুপদী যুগের উল্লেখ পাওয়া যায়, যা মধ্যবর্তী যুগকে নির্দেশ করে। মধ্য যুগ শব্দটির প্রথম উল্লেখ পাওয়া যায় ১৪৬৯ সালে লাতিন ভাষায় "মিডিয়া টেম্পেস্তাস" (মধ্য যুগ) হিসেবে। প্রারম্ভিক ব্যবহারে এর বিভিন্ন রকমফের দেখা যায়, যেমন - ১৬০৪ সালে প্রথম রেকর্ডকৃত "মিডিয়াম অভাম" (মধ্য যুগ) এবং ১৬২৫ সালে প্রথম রেকর্ডকৃত "মিডিয়া সেকুলা" (মধ্য যুগ)। ইংরেজি একমাত্র প্রধান ইউরোপীয় ভাষা যেখানে এর বহুবচন লক্ষ্য করা যায়।